"Dacă aceste decizii (cu privire la active) sunt puse în aplicare, ele vor avea consecinţe foarte grave asupra celor care le-au luat", ameninţă un purtător de cuvânt al preşedinţiei ruse, Dmitri Peskov.
"Consumatorii europeni vor avea de suferit", dacă UE impuse taxe produselor agricole ruseşti, în prezent scutite de la taxe vamale, ameninţă el.
Comisia Europeană (CE) a propus vineri să se impuă taxe vamale "prohibitive" produselor agricole ruseşti importate în UE, scutite în prezent, spre marea nemulţumire a agricultorilor europeni, în vederea unei "secări" a veniturilor care permit Rusiei să-şi finanşeze Războiul ăn Ucraina.
Cei 27, reuniţi într-un summit la Bruxelles, au decis joi să meargă înainte cu un plan în vederea folosirii profitului activelor blocate ale Rusiei în UE în vederea înarmării Ucrainei.
"Suntem hotărâţi să acţionăm foarte rapid, pentru a putea folosi o parte a acestor bani în vederea susţinerii Ucrainei", a anunţat într-o conferinţă de presă, joi seara, preşedintele Consiliului European Charles Michel.
Dobânda activelor în valoare de aproximativ 200 de miliarde de euro reprezintă între 2,5 şi trei miliarde de euro pe an, potrivit şefului diplomaţiei europene Josep Borrell, fonduri pe care europenii vor să le folosească.